**Ministru kabineta noteikumu projekta** **“Grozījumi Ministru kabineta 2015. gada 30. jūnija noteikumos Nr. 352 “Darbības programmas “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.1.pasākuma “Profesionālā rehabilitācija” īstenošanas noteikumi”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir sekmēt 9.1.4.1.pasākuma “Profesionālā rehabilitācija”[[1]](#footnote-1) īstenošanas efektivitāti, palielinot atbalstu 9.1.4.1.pasākuma mērķa grupai un tādējādi papildinot pasākuma 9.2.2.1. “Deinsitucionalizācija”[[2]](#footnote-2) ietvaros īstenoto deinstitucinalizācijas procesu, t.i. nodrošinot vairāk personām ar garīga rakstura traucējumiem (turpmāk – GRT) prasmju apmācību un iespēju integrēties darba tirgū.  Noteikumu projekts stāsies spēkā indikatīvi 2019. gada IV ceturksnī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:   1. **Palielināt 9.1.4.1.pasākumā uzraudzības rādītājus.**   Saistībā ar 9.1.4.1.pasākuma īstenošanai pieejamā kopējā attiecināmā finansējuma palielinājumu (skat. 2. punktā zemāk) papildu atbalstu plānots sniegt 50 personām ar GRT. Attiecīgi tiek palielināts:   1. iznākuma rādītājs “atbalstu saņēmušo nelabvēlīgā situācijā esošo iedzīvotāju skaits” no šobrīd apstiprinātajām 100 personām uz 150 personām (palielināts par 50 personām), 2. rezultāta rādītājs “nelabvēlīgā situācijā esošie dalībnieki, kuri pēc aiziešanas (pēc dalības pasākumā) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie (dalībnieku skaits)” no šobrīd apstiprinātajām 60 personām uz 90 personām (palielināts par 30 personām). Rezultāta rādītājs paredz to, ka vismaz 60% pasākuma dalībnieku pēc dalības projektā (pēc profesionālās rehabilitācijas pakalpojuma (veikta profesionālās piemērotības noteikšana, iegūta profesionālā kvalifikācija un iegūts izglītību/prasmju apguvi apliecinošs dokuments) saņemšanas) sešu mēnešu laikā uzsāks darba meklējumus, iesaistīsies cita veida izglītībā/apmācībā.   Finansējuma saņēmējs – Sociālās integrācijas valsts aģentūra (turpmāk – SIVA), veicot profesionālās tālākizglītības un prasmju apmācību programmu ieviešanu 9.1.4.1.pasākuma projektā Nr. 9.1.4.1/16/I/001 “Personu ar invaliditāti vai garīga rakstura traucējumiem integrācija nodarbinātībā un sabiedrībā” (turpmāk – Projekts), ir secinājis, ka būtiski ir turpināt tieši prasmju apmācību personām ar GRT, kurām veselības traucējumu rezultātā ir ierobežotas iespējas strādāt un aprūpēt sevi. Personas ar GRT nav spējīgas patstāvīgi apgūt konkrētu profesiju vai arodu, taču specifiski, unikāli izstrādātas un individuāli īstenotas prasmju apmācību programmas tiešā veidā uzlabo personas ar GRT iespējas konkurēt darba tirgū, veicot palīgdarbus vai patstāvīgi veicot vienkāršus darbus. Profesionālās piemērotības noteikšanas laikā lielākai daļai Projekta dalībnieku tiek rekomendēta tieši prasmju apmācība, nevis profesionālā tālākizglītība. Jāņem vērā, ka potenciālajai mērķa grupas personai, kurai piemīt abu 9.1.4.1.pasākuma mērķa grupu pazīmes (smaga invaliditāte (I un II invaliditātes grupa) un GRT), rekomendācija apmācību veidam galvenokārt atkarīga no GRT smaguma. Šī iemesla dēļ prasmju apmācība ir atbilstošāka 9.1.4.1.pasākuma mērķa grupas personām.  9.1.4.1.pasākuma īstenošanai ir būtiska sasaiste arī ar 9.2.2.1. pasākuma īstenošanu, jo 9.1.4.1.pasākumā noteiktās darbības veicina 9.2.2.1.pasākuma mērķa sasniegšanu un novērš personas ar GRT nepieciešamību pēc ilgstošas sociālās aprūpes institūciju pakalpojumiem, kā arī finanšu ietilpīgiem sabiedrībā balstītiem sociālajiem pakalpojumiem, piemēram, uzturēšanās dienas aprūpes centrā. 2017. gadā 9.2.2.1.pasākuma ietvaros tika veikta izvērtēšana[[3]](#footnote-3), kuras laikā 107 personām ar GRT (no kurām lielāka daļa izvērtējuma laikā atradās valsts ilgstošas sociālās aprūpes institūcijā) kā atbalsts, kas personai ir nepieciešams neatkarīgai dzīvei sabiedrībā un personīgo mērķu sasniegšanai, tika noteikta profesionālās rehabilitācijas (profesionālās piemērotības noteikšana, profesionālās tālākizglītības, prasmju apmācību programmas) pakalpojuma saņemšana SIVA. Plānošanas reģioni 2019. gadā turpina personu ar GRT izvērtēšanu un kopā jau 370 personas ar GRT, t.sk. personas, kuras deinstitucionalizācijas procesa ietvaros atstājušas valsts ilgstošas sociālās aprūpes institūciju, 9.2.2.1.pasākumā ir saņēmušas personas individuālajām vajadzībām atbilstošus sabiedrībā balstītus sociālos pakalpojumus. Tā rezultātā ir mainījušās personu ar GRT iespējas un vajadzības un pieprasījums pēc prasmju apmācību programmām pieaug. Orientācija uz maksimālu personas pašas resursu un potenciāla izmantošanu un stiprināšanu, individuāla pieeja un atbalsts prasmju apmācību programmu laikā sniedz iespēju personai ar GRT strādāt, turpināt dzīvot savā dzīvesvietā un novērš nonākšanu ilgstošas sociālās aprūpes institūcijā.  Papildu 50 personu ar GRT prasmju apmācībai, t.sk. mērķa grupas dalībnieku profesionālās piemērotības noteikšanai, mācību materiālu nodrošināšanai, uzturēšanas izdevumu nodrošināšanai (ēdināšana, uzturēšanās dienesta viesnīcā u.c.), motivēšanas, konsultēšanas u.c. pasākumiem atbilstoši personas individuālajam rehabilitācijas plānam, atbalstam iekārtošanai darbā, t.sk. konsultācijām darba devējiem, un konsultatīvajam atbalstam personas ar GRT adaptācijai darba vietā pēc apmācību pabeigšanas tiks novirzīts 9.1.4.1.pasākuma finansējuma palielinājums (499 975 euro) (skat. 2. punktā zemāk).   1. **Palielināt 9.1.4.1.pasākuma pieejamo kopējo attiecināmo finansējumu** (tai skaitā, Eiropas Sociālā fonda (turpmāk – ESF) finansējumu un valsts budžeta finansējumu) par 499 975 *euro*, attiecīgi – no 1 252 128 *euro* uz 1 752 103 *euro,* papildu 50 personu ar GRT prasmju apmācībai[[4]](#footnote-4). Minēto finansējumu (499 975 *euro*;atbilst 109. intervences kategorijai (kodam) “Palielināt diskriminācijas riskiem pakļauto personu integrāciju sabiedrībā un darba tirgū”) veido 9.1.4.1.pasākuma īstenošanai papildu nepieciešamā finansējuma 499 999 *euro[[5]](#footnote-5)* un 9.1.4.1.pasākuma kopējo attiecināmo izdevumu samazinājuma 24 *euro* apmērā (t.sk. par projektā konstatētajiem neatbilstoši veiktajiem izdevumiem 24.98 *euro* apmērā[[6]](#footnote-6)), starpība.   Pēc papildu finansējuma apstiprināšanas plānots par 12 mēnešiem pagarināt Projekta īstenošanas termiņu, t.i. Projekta īstenošanas beigu termiņš no 2020. gada 30. jūnija tiks pagarināts līdz 2021. gada 30. jūnijam. Atbilstoši Projekta īstenošanas laika grafikam prasmju apmācību programmu īstenošana ir noslēguma fāzē. Proti, līdz 2019. gada beigām tiks pabeigta mērķa grupas personu apmācība un līdz 2020. gada 30. jūnijam tiks nodrošinātas konsultācijas darba devējiem un konsultatīvais atbalstam personas ar GRT adaptācijai darba vietā pēc apmācību pabeigšanas. Lai nodrošinātu pakalpojuma nepārtrauktību Projektā, (tai skaitā, īstenošanas personāla pieejamību), prasmju apmācību programmu īstenošanu papildu 50 personām ar GRT nepieciešams turpināt no 2020. gada janvāra, attiecīgi nodrošinot arī Projekta īstenošanai nepieciešamo papildu finansējumu.  Atbilstoši Ministru kabineta (turpmāk – MK) 2014. gada 16. decembra noteikumu Nr. 784[[7]](#footnote-7) 51.47. apakšpunktam noteikumu projektam pievienots MK protokollēmuma projekts par iesaistīto institūciju secīgām rīcībām faktiskas finansējuma pārdales nodrošināšanai un Projekta termiņa pagarinājumam.  Atbilstoši LM kā ES fondu atbildīgās iestādes priekšlikumam par pārziņā esošo SAM snieguma rezerves finansējuma un identificēto finansējuma atlikumu pārdalēm[[8]](#footnote-8) un 2019.gada 11.oktobra MK sēdē izskatītā informatīvā ziņojuma[[9]](#footnote-9) 1.pielikumam “Snieguma rezerves finansējuma un finansējuma atlikumu novirzīšanas priekšlikumi” papildu finansējumu 9.1.4.1.pasākumam plānots pārdalīt no 9.1.1.2.pasākuma “Ilgstošo bezdarbnieku aktivizācijas pasākumi”[[10]](#footnote-10) finansējuma, kas indikatīvi nebūs nepieciešams 9.1.1.2. pasākuma uzraudzības rādītāju sasniegšanai (informāciju par saistītajiem MK noteikumu grozījumiem skatīt šīs sadaļas 4.punktā un IV.sadaļas 1.punktā). 9.1.4.1.pasākuma projekta finansējuma saņēmējs – SIVA un Centrālā finanšu un līgumu aģentūra (turpmāk – CFLA) kā sadarbības iestāde par 9.1.4.1.pasākuma kopējā attiecināmā finansējuma palielināšanu informēta 2019. gada 24. jūlija starpinstitūciju sanāksmē[[11]](#footnote-11). Noteikumu izstrādes gaitā sniegta papildu informācija, tai skaitā 9.1.1.2.pasākuma finansējuma saņēmējam Nodarbinātības valsts aģentūrai (turpmāk – NVA), par finansējuma pārdali no 9.1.1.2.pasākuma. Detalizētu informāciju par LM kā ES fondu atbildīgās iestādes pārziņā esošā 7. prioritārā virziena “Nodarbinātība un darbaspēka mobilitāte” un 9. prioritārā virziena “Sociālā iekļaušana un nabadzības apkarošana” SAM un to pasākumu finansējuma izmaiņām skat. anotācijas pielikumā.  Informācija par indikatīvo finansējuma atlikumu 9.1.1.2.pasākuma projektā[[12]](#footnote-12) saņemta apkopojot un izvērtējot LM pārziņā esošo SAM un to pasākumu projektu finansējuma saņēmēju iesniegtos priekšlikumus projektu administrēšanas un nelabvēlīgā situācijā esošo bezdarbnieku atbalsta modeļa[[13]](#footnote-13) optimizēšanai un vienkāršošanai, uzraudzības rādītāju vērtību izmaiņām, atsevišķu pasākumu īstenošanas termiņa pagarināšanai, papildu finansējuma piešķiršanai u.c.  LM kā ES fondu atbildīgā iestāde sadarbībā ar CFLA uzraudzīs, lai grozījumi vienošanās par Projekta īstenošanu, palielinot kopējo attiecināmo finansējumu, tiek veikti pēc tam, kad veikti grozījumi CFLA un NVA 2015. gada 29. decembra vienošanās par 9.1.1.2.pasākuma projekta īstenošanu, kas paredz kopējā attiecināmā finansējuma samazinājumu (skat. protokollēmuma projekta 2.punktu).  Kopumā 9.1.4.1.pasākuma kopējā pieejamā finansējuma palielinājums prasmju apmācību turpināšanai sekmēs labāku 9.1.4.1.pasākuma mērķa sasniegšanu, proti, palielinās personu ar invaliditāti un personu ar GRT integrāciju sabiedrībā un darba tirgū.   1. **Palielināt materiāltehnisko līdzekļu iegādes izmaksu apjomu*.***   Lai nodrošinātu prasmju apmācību, kas 60% apmērā balstītas uz praktisko nodarbību organizēšanu, nepieciešami mācību līdzekļi, t.sk. mācību literatūra, metodiskie līdzekļi, digitālie mācību līdzekļi, mācību tehniskie līdzekļi, iekārtas un aprīkojums, individuālie mācību piederumi katram mācību dalībniekam. Mācību līdzekļu izmaksas atkarīgas no prasmju apmācību programmas, piemēram, tie var būt kokapstrādes materiāli, saimniecības preces, dārzkopības materiāli, rokas instrumenti vai citi izejmateriāli. Saskaņā ar SIVA sniegto informāciju, viena dalībnieka prasmju apmācības materiāltehnisko līdzekļu vidējas izmaksas ir 454.40 *euro*, tādējādi kopējās materiāltehnisko līdzekļu izmaksas papildu 50 dalībniekiem ir palielinātas par 22 720 *euro*, attiecīgi – no 50 000 *euro* uz 72 720 *euro*. Minētās izmaksas tiks segtas papildu finansējuma (499 975 *euro*) ietvaros.   1. **Veikt izmaiņas transporta pakalpojumu nodrošināšanā.**   4.1. MK noteikumos Nr.352[[14]](#footnote-14) tiek papildināti transporta izmaksu attiecināšanas nosacījumi (15.2.6. apakšpunkts), paredzot vienādus nosacījumus abām 9.1.4.1.pasākuma mērķa grupām (personas ar smagu invaliditāti (I un II invaliditātes grupa) un personas ar GRT), kurām ir pārvietošanās traucējumi[[15]](#footnote-15). Līdzšinēji MK noteikumos Nr.352 noteikts, ka transporta izdevumi no dzīvesvietas uz pakalpojuma sniegšanas vietu un atpakaļ tiek segti tikai MK noteikumu Nr. 352 3.1.apakšpunktā noteiktajai mērķa grupai (personām ar smagu invaliditāti (I un II grupas invaliditāti), ja personai ir ierobežota mobilitāte (kustību traucējumi).  Projekta īstenošanas praksē ir konstatēti gadījumi, kad pārvietošanās traucējumi piemīt arī 3.2. apakšpunktā minētajai mērķa grupai – personām ar GRT, kurām nav noteikta I un II invaliditātes grupa. Atbilstoši pašreizējai MK noteikumu Nr. 352 15.2.6. apakšpunkta redakcijai minētajā gadījumā netiek segti transporta izdevumi no dzīvesvietas līdz pakalpojuma saņemšanas vietai un atpakaļ.  Papildus minētajam, projekta īstenošanas prakse liecina, ka nereti personai ar GRT, kurai nav smaga invaliditāte, ir pārvietošanās traucējumi, proti, kustību traucējumi, kā arī garīgās veselības traucējumi var ierobežot tās orientācijas iespējas, uzvedības un komunikācijas prasmes, kas attiecīgi ierobežo personas spēju patstāvīgi pārvietoties un arī iespēju vispār uzsākt mācības Projektā, jo tā nespēj patstāvīgi nokļūt apmācību vietā un atpakaļ dzīvesvietā. Tādā gadījumā persona ar GRT kļūst atkarīga no ģimenes locekļu vai citu personu iespējas sniegt atbalstu – nodrošināt transportu vai pavadīt personu ar GRT ceļā, sevišķi, ja personai ir grūtības orientēties svešā vidē, sabiedriskā transporta kustībā, laika (pulksteņa) atpazīšanā, saziņā un spējā izmantot vairākus sabiedriskā transporta veidus nokļūšanai no dzīvesvietas līdz pakalpojuma saņemšanas vietai SIVA un atpakaļ. Minētajā gadījumā, transporta izdevumi nokļūšanai no personas dzīvesvietas līdz pakalpojuma saņemšanas vietai būtu attiecināmi, ja dokumentācijā, piemēram, ārstējošā ārsta vai ģimenes (vispārējās prakses) ārsta atzinumā, ko potenciālais mērķa grupas dalībnieks atbilstoši MK noteikumu Nr.94[[16]](#footnote-16) 16. punktam iesniedz Projektā, lai saņemtu profesionālās piemērotības pakalpojumu, ir norādīta informācija par pārvietošanās traucējumiem (ja attiecināms).  Minētā norma precizējama arī kontekstā ar Satversmes tiesas spriedumu Nr. 2018-06-0103[[17]](#footnote-17). Izskatot pieteikumu par tiesību normu atbilstību Satversmei saistībā ar pabalsta transporta izdevumu kompensēšanai invalīdiem, kuriem ir apgrūtināta pārvietošanās, piešķiršanu, Satversmes tiesas spriedumā noteikts, ka “jēdzieni „persona ar invaliditāti” un „apgrūtināta pārvietošanās” nav tulkojami sašaurināti, tos attiecinot tikai uz tām personām ar invaliditāti, kurām ir fiziska rakstura veselības traucējumi, bet neattiecinot uz personām ar invaliditāti, kurām ir garīga rakstura veselības traucējumi.”.  Saskaņā ar SIVA sniegto informāciju, Projekta 3.1. apakšpunktā minētās mērķa grupas personām (personas ar smagu invaliditāti (I un II invaliditātes grupa)), kurām ir kustību traucējumi, 2018. gadā kopā nodrošināti 12 pārvadāšanas gadījumi ar specializēto transportu (vidēji 1-3 personas vienā braucienā) no dzīvesvietas uz pakalpojuma saņemšanas vietu un atpakaļ. Viena brauciena vidējās izmaksas vienā virzienā ir 145.42 *euro*. Ņemot vērā, ka papildu atbalstu Projektā plānots sniegt 50 personām ar GRT nevis personām ar smagu invaliditāti, netiek plānots, ka šādu transporta pārvadājumu gadījumu skaits līdz projekta īstenošanas beigām (2021. gada 30. jūnijs) būtiski palielināsies, kā arī ne visos gadījumos būs nepieciešams specializētais transports. Attiecīgi – izmaiņas transporta izmaksu nosacījumos neietekmēs Projektā plānotos kopējos attiecināmos izdevumus (izmaksas tiks segtas Projektā pieejamā finansējuma ietvaros).  Iespēja nodrošināt personas drošu nokļūšanas no dzīvesvietas uz SIVA un atpakaļ sekmēs arī uzraudzības rādītāju sasniegšanu, jo samazināsies to personu skaits, kuras pēc profesionālās piemērotības rekomendācijas saņemšanas neuzsāks vai pārtrauks apmācības, nespējot nokļūt pakalpojuma saņemšanas vietā.  Atbilstoši minētajam papildinājumam, kas abām 9.1.4.1.pasākuma mērķa grupām paredz vienādus transports izmaksu attiecināšanas nosacījumus, MK noteikumu Nr. 352 23.5.3. un 29.5.3. apakšpunktā precizēti īstenošanas nosacījumi, paredzot finansējuma saņēmējam vispārīgu pienākumu nodrošināt 9.1.4.1.pasākuma mērķa grupai transporta pakalpojumus.  4.2. Veikts redakcionāls precizējums MK noteikumu Nr. 352 23.6. un 29.6. apakšpunktā, precizējot Projekta finansējuma saņēmēja pienākumus un aizstājot vārdu “mobilitātei” ar vārdiem “spējai pārvietoties”. Precizējums veikts atbilstoši skaidrojumam anotācijas 4.1. punktā, nodrošinot vienlīdzīgu attieksmi pret visām MK noteikumu Nr. 352 3. punktā minēto mērķa grupu personām, lai sniegtu personai atbilstošus individuālus sociālās rehabilitācijas pakalpojumus, neatkarīgi no pārvietošanās traucējumu veida. |
| 3. | Projekta izstrādē iesaistītās institūcijas un publiskas personas kapitālsabiedrības | LM. |
| 4. | Cita informācija | Noteikumu projekta un ar to saistītā tiesību akta un grozījumu vienošanās par projektu īstenošanu virzības indikatīvais laika grafiks:   1. noteikumu projekts iesniegts Valsts kancelejā virzībai izskatīšanai MK sēdē (nodrošina LM) 2019. gada novembrī; 2. MK noteikumu Nr. 468[[18]](#footnote-18) grozījumu projekts, ar kuru samazina 9.1.1.2.pasākuma īstenošanai pieejamo kopējo attiecināmo finansējumu, daļēji pārdalot to uz 9.1.4.1.pasākumu, iesniegts Valsts kancelejā virzībai izskatīšanai MK sēdē (nodrošina LM) 2019. gada novembrī; 3. grozījumi vienošanās par 9.1.1.2.pasākuma projekta īstenošanu atbilstoši aktuālajai MK noteikumu Nr.468 redakcijai iesniegti sadarbības iestādē – CFLA (nodrošina finansējuma saņēmējs – Nodarbinātības valsts aģentūra) 2019. gada 6. novembrī; 4. grozījumi vienošanās par Projekta īstenošanu atbilstoši aktuālajai MK noteikumu Nr.352 redakcijai iesniegti sadarbības iestādē (nodrošina finansējuma saņēmējs – SIVA) 2019. gada decembrī jeb pēc vienošanās par grozījumiem 9.1.1.2.pasākuma projektā apstiprināšanas.   Noteikumu projekts neietekmē (nemaina) darbības programmas 9. prioritārā virziena “Sociālā iekļaušana un nabadzības apkarošana” kopējo pieejamo maksimālo finansējumu, bet palielina sasniedzamos iznākuma un rezultāta rādītājus (rādītāji tiks precizēti nākamo darbības programmas grozījumu ietvaros[[19]](#footnote-19)). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nelabvēlīgā situācijā esošie iedzīvotāji darbspējas vecumā:  - personas ar smagu invaliditāti (I un II grupas invaliditāte);  - personas ar GRT. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekts nerada ietekmi uz konkurenci, vidi, veselību un nevalstiskajām organizācijām.  Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2019. gads** | | Turpmākie trīs gadi (*euro*) | | | | |
| **2020.** | | **2021.** | | **2022.** |
| saskaņā ar valsts budžetu kārtējam gadam[[20]](#footnote-20) | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru[[21]](#footnote-21) | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru[[22]](#footnote-22) | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 287 466 | 0 | 41 926 | 342 078 | 0 | 82 903 | 0 |
| 2. Budžeta izdevumi: | 338 195 | 0 | 49 325 | 402 445 | 0 | 97 533 | 0 |
| 3. Finansiālā ietekme: | -50 729 | 0 | -7 399 | -60 367 | 0 | -14 630 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | -50 729 | 0 | -7 399 | -60 367 | 0 | -14 630 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar MK noteikumiem Nr. 352 šobrīd 9.1.4.1.pasākumam pieejamais maksimālais kopējais attiecināmais finansējums ir 1 252 128 *euro*, tai skaitā ESF finansējums 1 064 308 *euro* un valsts budžeta finansējums 187 820 *euro.*  Noteikumu projekts paredz palielināt (pārdalot no 9.1.1.2.pasākuma) 9.1.4.1.pasākumam pieejamo maksimālo kopējo attiecināmo finansējumu par 499 975 *euro*, līdz ar to, pēc noteikumu projekta spēkā stāšanās 9.1.4.1.pasākumam pieejamais maksimālais finansējums būs 1 752 103 *euro*, tai skaitā ESF finansējums – 1 489 287 *euro* un valsts budžeta finansējums – 262 816 *euro*.  Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.  **2016. gadā** kopējais faktiskais apgūtais finansējums (atbilstoši Valsts kases izdrukai) 115 195 *euro*[[23]](#footnote-23), tai skaitā ESF finansējums 97 916 *euro* un valsts budžeta finansējums 17 279 *euro.*  **2017. gadā** kopējais faktiskais apgūtais finansējums (atbilstoši Valsts kases izdrukai) 284 780 *euro,* tai skaitā ESF finansējums242 063 *euro* un valsts budžetafinansējums 42 717 *euro.*  **2018. gadā** kopējais faktiskais apgūtais finansējums (atbilstoši Valsts kases izdrukai) 464 630 *euro*, tai skaitā ESF finansējums 394 935 *euro* un valsts budžeta finansējums 69 695 *euro.*  **2019. gadā** 9.1.4.1.pasākuma projektam valsts budžeta ilgtermiņa saistībās apstiprināts finansējums 338 195 *euro*, tai skaitā ESF finansējums 287 466 *euro* un valsts budžeta finansējums 50 729 *euro.*  **2020. gadā** 9.1.4.1. pasākuma projektam valsts budžeta ilgtermiņa saistībās apstiprināts finansējums 49 325 *euro*, tai skaitā ESF finansējums 41 926 *euro* un valsts budžeta finansējums 7 399 *euro.*  Pēc noteikumu projekta stāšanās spēkā 9.1.4.1.pasākuma kopējais finansējums indikatīvi plānots:  **2020. gadā** 451 770 *euro*, tai skaitā ESF finansējums 384 004 *euro* un valsts budžeta finansējums 67 766 *euro.*  **2021. gadā** 97 533 *euro,* (t.sk. 3 *euro* – finansējums, kas līdz šim nebija pieprasīts valsts budžetā), tai skaitā ESF finansējums 82 903 *euro* un valsts budžeta finansējums 14 630 *euro.* | | | | | | |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekts MK sēdē izskatāms vienlaikus vai pēc LM izstrādātā MK noteikumu projekta “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”, ar kuru samazina 9.1.1.2.pasākuma īstenošanai pieejamā finansējuma summu (izsludināti Valsts sekretāru sanāksmē 2019.gada 8.augustā). |
| 2. | Atbildīgā institūcija | LM. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas Valsts sekretāru sanāksmē ievietots LM tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, 2019. gada 18. jūlijā ievietojot noteikumu projektu tīmekļa vietnē www.lm.gov.lv un aicinot no 2019. gada 18. jūlija līdz 5. augustam sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 22.08.2019.) par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – CFLA. Projekta finansējuma saņēmējs – SIVA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre R.Petraviča

Mača, 67021595

[Ineta.Maca@lm.gov.lv](mailto:Ineta.Maca@lm.gov.lv)

Pielikums

**Labklājības ministrijas ierosinātās ES fondu finanšu pārdales**

(iesniegtas Finanšu ministrijā 28.06.2019.ar vēstuli Nr. 38-3-01/1190 un papildu virzītās izmaiņas, aktualizēts uz 08.11.2019.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SAM/ pasākuma** | | | | **Ierosinātā finanšu pārdale (+/-), *euro*** | | | | **MKN pieejamais finansējums pēc pārdalēm, *euro*** |
| **Nr.** | **nosaukums** | **MKN (*datums, Nr.*)** | **šobrīd MKN pieejamais finansējums (*ar snieguma rezervi*), *euro*** | **kopā** | **tai skaitā pa avotiem:** | | |
| **ietaupījums** | **neatbilstības[[24]](#footnote-24)** | **snieguma rezerve** |
| 711 | B/d apmācība, NVA | 23.12.2014., Nr. 836 | 98 188 063 | 6 479 853 | 0 | -12 656 | 6 492 509 | 97 962 122 |
| 7121 | EURES, NVA | 17.03.2015., Nr. 130 | 591 250 | 225 941 | 0 | 12 656 | 213 285 | 817 191 |
| 7122 | D/t prognozes, NVA | 01.03.2016., Nr. 126 | 1 400 770 | 0 | 0 | 0 | 0 | 1 400 770 |
| 7211 | JG 1.kārta, NVA | 28.04.2015., Nr. 207 | 33 977 163 | -691 174 | -670 757 | -20 417 | 0 | 33 285 989 |
| 7212 | JG 2.kārta, VIAA | 36 184 219 | 691 174 | 670 757 | 20 417 | 0 | 36 875 394 |
| 7213 | JG 3.kārta, NVA | Nav | 1 498 882 | -1 498 882 | 0 | 0 | -1 498 882 | 0 |
| 731 | Darba drošība, VDI | 01.03.2016., Nr. 127 | 12 643 472 | -3 552 057 | -3 552 057 | 0 | 0 | 9 091 415 |
| 732 | 50+, NVA | 02.08.2016., Nr. 504 | 10 596 211 | 0 | 0 | 0 | 0 | 10 596 211 |
| **7.PV kopā** | | | 195 080 030 | -5 050 939 | -3 552 057 | 0 | -1 498 882 | 190 029 091 |
| 9111 | Subsidētā nodarbinātība, NVA | 23.12.2014., Nr. 835 | 41 309 740 | 9 957 603 | 8 566 244 | -3 967 | 1 395 326 | 49 872 017 |
| 9112 | Ilgstošo b/d atbalsta projekts, NVA | 11.08.2015., Nr. 468 | 27 939 197 | -11 900 135 | -11 897 880 | -2 255 | 0 | 16 039 062 |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -5 000 000 | 0 | 0 | -5 000 000 | 14 920 206 |
| 9141 | Profesionālā rehabilitācija, SIVA | 30.06.2015., Nr. 352 | 1 252 128 | 499 975 | 499 999 | -24 | 0 | 1 752 103 |
| 9142 | ESF funkcionēšanas laboratorija, Vaivari | 20.10.2015., Nr. 601 | 1 323 271 | -176 556 | -176 538 | -18 | 0 | 1 146 716 |
| 9143 | Invaliditātes noteikšanas sistēma, VDEĀVK | 17.05.2016., Nr. 309 | 318 054 | 0 | 0 | 0 | 0 | 318 054 |
| 9144 | Dažādību vadība, SIF | 09.02.2016., Nr. 102 | 6 813 045 | -350 000 | -350 000 | 0 | 0 | 6 463 045 |
| 9211 | Sociālais darbs, LM | 14.04.2015., Nr. 193 | 8 466 256 | 987 962 | 956 581 | 31 381 | 0 | 9 454 218 |
| 9212 | Sociālie pētījumi, LM | 07.07.2015., Nr. 386 | 1 079 960 | -663 | 0 | -663 | 0 | 1 079 297 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -60 513 | -40 666 | -19 847 | 0 | 2 347 584 |
| 9221 | ESF DI, plānošanas reģioni | 16.06.2015., Nr. 313 | 42 242 298 | 11 163 991 | 2 442 260 | -4 607 | 8 726 338 | 49 679 951 |
| 9222 | IB projekts, LM | 09.02.2016., Nr. 91 | 4 727 073 | 0 | 0 | 0 | 0 | 4 727 073 |
| 9223 | ESF DI, NVO | 22.05.2018., Nr. 291 | 4 966 963 | 0 | 0 | 0 | 0 | 4 966 963 |
| **ESF 9.PV kopā** | | | 162 766 288 | 0 | 0 | 0 | 0 | 162 766 289 |
| 9311 | ERAF DI, pašvaldības\* | 20.12.2016., Nr. 871 | 44 441 978 | 13 343 107 | 8 884 794 | 0 | 4 458 313 | 54 825 654 |
| 9312 | ERAF funkcionēšanas laboratorija, Vaivari | 20.10.2015., Nr. 600 | 4 077 075 | -1 590 984 | -1 590 984 | 0 | 0 | 2 486 091 |
| **ERAF 9.PV kopā** | | | 48 519 053 | 8 792 692 | 7 293 810 | 0 | 1 498 882 | 57 311 745 |
| **LM 7.PV+ 9.PV kopā** | | | **406 365 371** | **3 741 753** | **3 741 753** | **0** | **0** | **410 107 125** |
| \*Ietverta t.sk. informācija par papildu finansējuma pārdali SAM 9.3.1.1. atbilstoši Finanšu ministrijas informatīvajam ziņojumam par ES fondu snieguma rezerves un ES fondu finansējuma atlikumu tālāku izmantošanu no Vides aizsardzības un reģionālās attīstības ministrijas SAM 5.1.1. “Novērst plūdu un krasta erozijas risku apdraudējumu pilsētu teritorijās” (3 369 202 *euro*) un SAM 5.4.1.1. “Antropogēno slodzi mazinošas infrastruktūras izbūve un rekonstrukcija Natura 2000 teritorijās” (372 551 *euro*). | | | | | | | | | |

1. Darbības programmas “Izaugsme un nodarbinātība” (turpmāk – Darbības programma) 9.1.4. specifiskā atbalsta mērķa (turpmāk – SAM) “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.1.pasākumas “Profesionālā rehabilitācija” (turpmāk – 9.1.4.1.pasākums) [↑](#footnote-ref-1)
2. Darbības programmas 9.2.2. SAM “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” pasākums 9.2.2.1. “Deinsitucionalizācija” (turpmāk – 9.2.2.1.pasākums) [↑](#footnote-ref-2)
3. 9.2.2.1.pasākuma ietvaros pilngadīgu personu ar GRT, kuras saņem valsts finansētu ilgstošas sociālās aprūpes institūciju pakalpojumus un pasākuma īstenošanas laikā pāries uz dzīvi sabiedrībā, kā arī pilngadīgu personu ar GRT, kuras potenciāli var nonākt valsts ilgstošas sociālās aprūpes institūcijā un kurām ir noteikta smaga vai ļoti smaga invaliditāte (I un II invaliditātes grupa) individuālo vajadzību izvērtēšana, kuras rezultātā tiek izstrādāts personas individuālais atbalsta plāns ar konkrētiem pasākumiem (t.sk. noteiktiem pakalpojumiem) personas ar GRT neatkarīgai dzīvei sabiedrībā [↑](#footnote-ref-3)
4. Papildu nepieciešamā finansējuma aprēķins balstīts uz prasmju apmācību programmu vidējām izmaksām vienam dalībniekam (no 2 270 *euro* līdz 5 152 *euro*), kā arī ņemot vērā vidējās materiāltehniskās izmaksas vienam dalībniekam (454.40 *euro*), mērķa grupas dalībnieku uzturēšanas (dienesta viesnīcas, ēdināšanas izm.) un transporta izmaksas, izmaksas atbalstam personas iekārtošanās darbā, projekta administrēšanas u.c. izmaksas. [↑](#footnote-ref-4)
5. Labklājības ministrijas (turpmāk – LM) 2019. gada 28. jūnija vēstule Nr.38.3-01/1190 “Par MK 23.04.2019. sēdes protokola Nr.21 (23.§, 6.p.) izpildi un par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.-2020.gada plānošanas perioda īstenošanā” Finanšu ministrijai (turpmāk – FM) (turpmāk – 2019.gada 28.jūnija vēstule) [↑](#footnote-ref-5)
6. Neatbilstoši veikto izdevumu samazinājums tiek virzīts papildu 2019.gada 28.jūnija vēstulē sniegtajam finansējuma pārdales priekšlikumam [↑](#footnote-ref-6)
7. MK 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā”; pieejams: <https://likumi.lv/doc.php?id=271368> [↑](#footnote-ref-7)
8. 2019.gada 28.jūnija vēstule [↑](#footnote-ref-8)
9. 2019.gada 11.oktobra MK sēdes protokola Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” [↑](#footnote-ref-9)
10. Darbības programmas 9.1.1. SAM “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – 9.1.1.2.pasākums) [↑](#footnote-ref-10)
11. 2019. gada 24. jūlija Starpinstitūciju sanāksme par 2014.-2020. gada plānošanas perioda SAM 9.1.4.1. pasākuma, SAM 9.1.4.2.pasākuma, SAM 9.1.4.3.pasākuma, SAM 9.1.4.4. pasākuma, SAM 9.2.1.2.pasākuma, SAM 9.2.1.3.pasākuma un SAM 9.3.1.2. pasākuma projektiem [↑](#footnote-ref-11)
12. ES fonda projekts Nr.9.1.1.2/15/I/001 “Atbalsts ilgstošajiem bezdarbniekiem” (turpmāk – 9.1.1.2.pasākuma projekts) [↑](#footnote-ref-12)
13. Atbalsta modeļa nelabvēlīgākā situācijā esošiem bezdarbniekiem optimizēšanai tiek plānots apvienot 9.1.1.1.pasākuma “Subsidētās darbavietas nelabvēlīgākā situācijā esošiem bezdarbniekiem” un 9.1.1.2.pasākuma īstenošanu, tostarp precizējot arī izmaksu pozīcijas [↑](#footnote-ref-13)
14. MK 2015. gada 30. jūnija noteikumi Nr. 352 “Darbības programmas “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.1.pasākuma “Profesionālā rehabilitācija” īstenošanas noteikumi; pieejams: <https://likumi.lv/doc.php?id=275075> [↑](#footnote-ref-14)
15. Invaliditātes likuma 1. panta 3. punkts pieejams: <https://likumi.lv/doc.php?id=211494> [↑](#footnote-ref-15)
16. MK 2017. gada 31.februāra noteikumi Nr.94 “Kārtība, kādā persona saņem valsts finansētus profesionālās rehabilitācijas pakalpojumus un profesionālās piemērotības noteikšanas pakalpojumu”; pieejams: <https://likumi.lv/doc.php?id=288897> [↑](#footnote-ref-16)
17. Latvijas Republikas satversmes tiesas 2018.gada 12. decembra spriedums lietā Nr. 20188-06-0103; pieejams: <https://www.satv.tiesa.gov.lv/web/viewer.html?file=/wp-content/uploads/2018/02/2018-06-0103_Spriedums.pdf#search=> [↑](#footnote-ref-17)
18. MK 2015. gada 11. augusta noteikumi Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi” (turpmāk – MK noteikumi Nr.468); pieejams: <https://likumi.lv/doc.php?id=275991> [↑](#footnote-ref-18)
19. Atbilstoši 2019. gada 11. oktobra MK sēdes protokola Nr.47 3.§ 9.3. apakšpunktam LM priekšlikumus grozījumiem Darbības programmā iesniedza FM 2019. gada 25. oktobrī [↑](#footnote-ref-19)
20. Atbilstoši likumam “Par valsts budžetu 2019.gadam” un FM 2019.gada 28.maija rīkojumam Nr.168 “Par budžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” [↑](#footnote-ref-20)
21. Atbilstoši LM maksimāli pieļaujamajam valsts pamatbudžeta izdevumu apjomam 2019.-2021. gadam [↑](#footnote-ref-21)
22. Atbilstoši LM maksimāli pieļaujamajam valsts pamatbudžeta izdevumu apjomam 2019.-2021. gadam [↑](#footnote-ref-22)
23. 2016.gadā faktiski apgūtā finansējuma kopsumma ietver 24.98 euro neatbilstoši veiktus izdevumus, par kuriem ir samazināta projekta kopējo attiecināmo izdevumu summa [↑](#footnote-ref-23)
24. T.sk. soda naudas [↑](#footnote-ref-24)